**R O M Â N I A (nu produce efecte juridice)\***

**JUDEŢUL MUREŞ**

**MUNICIPIUL TÎRGU MUREŞ VICEPRIMAR,**

**SERVICIUL PUBLIC DE ASISTENȚĂ SOCIALĂ Dr. Makkai Grigore**

**Nr.****65215/20.11.2017**

**E X P U N E R E D E M O T I V E**

privind planul de lucrări de interes local în anul 2018

pentru beneficiarii venitului minim garantat

Pentru sumele acordate ca ajutor social, conform prevederilor Legii nr.416/2001 privind venitul minim garantat, una dintre persoanele majore apte de muncă din familia beneficiară, are obligaţia de a presta lunar, la solicitarea primarului, acţiuni sau lucrări de interes local, fără a se putea depăşi regimul normal de lucru şi cu respectarea normelor de securitate şi igienă a muncii.

Potrivit prevederilor Legii nr.276 din 24 decembrie 2010 pentru modificarea şi completarea Legii nr.416/2001 privind venitul minim garantat, primarii au obligaţia să întocmească un plan de acţiuni sau de lucrări de interes local pentru repartizarea orelor de muncă, să ţină evidenţa efectuării acestor ore şi să asigure instructajul privind normele de tehnică a securităţii muncii pentru toate persoanele care prestează acţiuni ori lucrări de interes local. Planul de acţiuni sau de lucrări de interes local se aprobă anual prin hotărâre a consiliului local. În funcţie de solicitările apărute pe parcursul anului, planul de acţiuni sau de lucrări de interes local poate fi reactualizat şi aprobat prin hotărâre a consiliului local.

Prin urmare, propunem spre aprobarea Consiliului Local, planul de lucrări de interes local pentru beneficiarii venitului minim garantat, propus de ASPZV, ACAS „Mureşul”, SPUM şi ADP.

 Director SPAS

 Maior Marta

**ROMÂNIA**

**JUDEŢUL MUREŞ**

**CONSILIUL LOCAL MUNICIPAL TÎRGU MUREŞ**

 **Proiect**

 **(nu produce efecte juridice) \***

 **VICEPRIMAR**

 **Dr. Makkai Grigore**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2017**

privind planul de lucrări de interes local pentru anul 2018,

 pentru beneficiarii venitului minim garantat

***Consiliul local municipal Tîrgu Mureş, întrunit în şedinţă ordinară de lucru,***

Văzând expunerea de motive nr.65215/20.11.2017privind planul de lucrări de interes local pentru anul 2018 pentru beneficiarii venitului minim garantat, în conformitate cu prevederile Legii 276 din 24 decembrie 2010, pentru modificarea şi completarea Legii nr.416/2001 privind venitul minim garantat,

 În baza prevederilor art. 36 alin.1, alin.2 lit.d alin.6 lit. a pct. 5, art.45 şi art.115 alin.1 lit. b din Legea administraţiei publice locale, nr. 215/2001, republicată,

**H o t ă r ă ş t e** :

**Art.1** Se aprobă pentru anul 2018, planul de lucrări de interes local anexat (anexa nr.1), care face parte integrantă din prezenta, pentru beneficiarii venitului minim garantat, în conformitate cu prevederile Legii nr.276 din 24 decembrie 2010, pentru modificarea şi completarea Legii nr.416/2001 privind venitul minim garantat.

**Art.2** Cu aducerea la îndeplinire a prevederilor prezentei hotărâri se încredinţează executivul municipiului Tîrgu Mureş prin Serviciul Public de Asistenţă Socială, D.C.P.F.I.R.U., A.S.P.Z.V., A.C.A.S. „Mureşul”, S.P.U.M şi ADP.

**Art. 3.** În conformitate cu prevederile art. 19, alin. 1, lit. e, din Legea nr. 340/2004, republicată, privind Instituţia Prefectului şi art. 3, alin. 1 din Legea nr.554/2004, legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

 **Viză de legalitate**

 **p. Secretarul Municipiului Tîrgu Mureș Director D.J.A.A.P.L.**

 **Cătană Dianora-Monica**